stanford-oval/wikipedia huggingface dataset:
פיאנה פול
השפעת המפלגה על הפוליטיקה האירית

המפלגה נמצאה בשלטון במשך 55 שנים מתוך 78 שנות קיומה. רוב ראשי הממשלה של אירלנד באו משורות המפלגה.
עם החשובים ביניהם נמנים דה ואלירה, האב המייסד של המפלגה, והדמות המכרעת בתולדות אירלנד בתקופת עיצובה למדינה. שון למאס, סגנו ויורשו של דה ואלירה, והאיש אשר יצר את השגשוג הכלכלי באירלנד בשורה של תוכניות כלכליות ורפורמות בשנות השישים, ג'ק לינץ', מנהיג המפלגה ומנהיגה של אירלנד בזמנים קשים ביותר בשנות השבעים, ואחד האחראים לכך ש"הצרות" בצפון אירלנד, לא תהפוכנה למלחמה כוללת בין הצפון והדרום. וצ'ארלס הוהי השנוי במחלוקת אשר הנהיג רפורמות כלכליות שהחיו את כלכלת המדינה, אך גם זכור בשל פרשה בה הורשע בלקיחת שוחד.
מתוך שמונת נשיאי אירלנד, רק שניים מהם לא היו אנשי המפלגה. דאגלס הייד, הנשיא הראשון, מונה אמנם על ידי דה ואלירה, אך היה במקור איש "פינה גייל", ואילו מרי רובינסון הייתה מועמדת הלייבור, המפלגה השלישית בגודלה באירלנד, אך המועמד שרץ מולה, איש פיאנה פול, הסתבך בשערורייה באמצע המרוץ.
מצע המפלגה

על פי מצע המפלגה שומרת המפלגה על האתוס הדמוקרטי רפובליקני, ומטרתה להבטיח שלום והסכמה על איחוד אירלנד ועמה, לפתח חיים לאומיים עצמאיים בהתאם למסורות השונות והאידיאלים של העם האירי כחלק מתרבות אירופית נרחבת יותר, להחזיר ולקדם את השפה האירית כשפה החיה של העם.
המפלגה תומכת בחופש דתי ואזרחי, ובמתן זכויות שוות לכל תושבי אירלנד.
המפלגה שואפת לפתח את המשאבים והעושר של אירלנד למלוא הפוטנציאל הטמון בהם, ולהפוך אותם נגישים לצרכים ולרווחה של כל אזרחי אירלנד. המפלגה שואפת ליצור מקומות תעסוקה בהתבסס על רוח יזמות ועזרה עצמית, וכן שותפות סוציאלית.
המפלגה תומכת בהגנה על הסביבה הטבעית, ובקידום ערכי משפחה ואחריות חברתית.
המפלגה תומכת באירלנד כמדינה עצמאית החברה באיחוד האירופי ובאו"ם, בשלום ובפירוק מנשק.
המפלגה תומכת ברפורמה שתביא לחוקים יעילים, הומניים, וקשובים לצורכי האזרחים.
מדיניות החוץ של המפלגה

ביקורת נמתחה על המפלגה בשל חבירת ששת חברי הפרלמנט האירופי שלה לקבוצת חברי הפרלמנט האירופי הקרויה "אירופה למען האומות". בקבוצה זו חברים גם חברי מפלגת ימין מצרפת, "מפלגת העם" מדנמרק ואנשי ה"אליאנצה נציונלה" מאיטליה, המכונים "פוסט פאשיסטים".
מדיניותה של המפלגה כלפי ישראל אינה סוטה מן הקו האירופי המקובל, ונראה כי היא באה לידי ביטוי בדברי ראש ממשלת אירלנד, ברטי אהרן אשר הספיד את יאסר ערפאת במילים אלו:
המפלגה כיום

המפלגה ניצחה בבחירות בשנת 2002. נראה כי כמו במקרים דומים של מפלגת שלטון גדולה וממוסדת, היו האשמות כבדות בשחיתות כלפי חלק מאנשי המפלגה ואנשיה.
בבחירות 2011 ספגה המפלגה מפלה ניצחת כאשר זכתה רק ב-17.4% מהקולות ול-20 מושבים בדייל האירי. בבחירות 2020 חברה המפלגה לממשלת קואליציה היסטורית עם יריבותיה הוותיקות מפלגת פינה גייל והמפלגה הירוקה ובראש הממשלה שהוקמה מכהן מנהיג מפלגת פיאנה פול מאז 2011, מיהאל מרטין.
עץ אהרונשיין

בתורת הקבוצות, עץ אהרנשיין הוא עץ שכל שלביו וכל ענפיו בני מניה לכל היותר, ועם זאת הוא אינו בן מניה בעצמו. קיומו של עץ כזה מפריך את הכללת הלמה של קניג עבור עצמות הגבוהות מ־ \aleph _{0}.
כל עץ סוסלין הוא עץ אהרונשיין. באופן כללי, לכל מונה  \kappa ,  \kappa ־עץ אהרונשיין הוא עץ מגובה  \kappa  כך שכל רמה שלו היא בגודל לכל היותר  \kappa  וכל ענף הוא בגובה לכל היותר  \kappa  (ומכאן "עץ אהרונשיין" סתם הוא למעשה  \aleph _{1}־עץ אהרונשיין). העץ קרוי על שם המתמטיקאי הפולני נחמן אהרונשיין שהראה בנייה שלהם לראשונה בשנת 1934.
קיום עץ אהרונשיין

מהלמה של קניג נובע כי לא קיים  \aleph _{0}־עץ אהרונשיין. קיומו של  \aleph _{1}־עץ אהרונשיין הוכח על ידי נחמן אהרונשיין. טענת קיומו של  \aleph _{2}־עץ אהרונשיין היא עצמאית — השערת הרצף גוררת את קיומו של עץ זה, ויליאם מיטשל וג'ק סילבר הראו שעקבי שלא קיים  \aleph _{2}־עץ אהרונשיין (בהינתן קיום של מונה קומפקטי חלש).
רונלד ינסן הוכיח שאקסיומת הבנייה גוררת שקיים  \kappa ־עץ אהרונשיין (ולמעשה  \kappa ־עץ סוסלין) לכל מונה אינסופי עוקב  \kappa . ג'יימס קאמינגס ומת'יו פורמן הוכיחו בשנת 1998 באמצעות אקסיומות של מונים גדולים שעקבי שאין  \aleph _{n}־עץ אהרונשיין לכל  n הגדול מ־ 1. אם  k הוא קומפקטי חלש אזי לא קיים  \kappa ־עץ אהרונשיין. בכיוון השני, אם  \kappa  הוא אי נסיג, ולא קיים  \kappa ־עץ אהרונשיין, אזי  \kappa  קומפקטי חלש.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
פירידין

| --- | --- |

מולקולת פירידין
 
 שמות נוספים:  Azabenzene, Azine
 כתיב כימי:  C₅H₅N 
 מסה מולרית:  79.1 גרם/מול
 מראה:  נוזל שקוף
 מספר CAS:  110-86-1
 צפיפות:  0.9819 גרם/סמ"ק
 מצב צבירה:  נוזל
 מסיסות:  מסיס לחלוטין במים
 טמפרטורת היתוך:  -41.6 °C   231.55 K
 טמפרטורת רתיחה:  115.2 °C   388.35 K
 מקדם שבירה:  1.5093
 נקודת הבזק:  21 °C   294.15 K
 
פירידין (Pyridine) הוא תרכובת אורגנית  הטרוציקלית שנוסחתה הכימית C5H5N . היא דומה לבנזן בו הותמרה קבוצת C-H אחת באטום חנקן. טבעת הפירידין מופיעה בתרכובות חשובות רבות כולל ויטמין B3. החומר הוא נוזל שקוף, דליק מאוד, מסיס במים ובעל בסיסיות חלשה וריח אופייני בלתי נעים המזכיר דגים.
הפירידין התגלה בשנת 1849 על ידי הכימאי הסקוטי תומאס אנדרסון (Thomas Anderson) כאחד המרכיבים של שמן עצמות (תוצר זיקוק הרסני של אפר מעצמות בעלי חיים). אנדרסון בודד פירידין באמצעות זיקוק. משתמשים בפירידין כחומר מוצא לייצור כימיקלים לחקלאות ותרופות וכן כממס וכריאגנט כימי. מוסיפים פירידין כדי לפגל אלכוהול (להפוך אותו בלתי ראוי לשתייה).
המולקולה מישורית, מצומדת ומכילה, בדומה לבנזן 6 אלקטרוני π ולכן, בהתאם לכלל היקל ארומטית. בניגוד לבנזן פיזור המטען האלקטרוני אינו אחיד משום שהאלקטרו שליליות של אטום החנקן גבוהה יותר משל הפחמנים. לכן יש לפירידין מומנט דיפול של 2.2D.
פירידין חופשי נדיר בטבע פרט לעלים ושורשים של צמחים ממשפחת הסולניים. הוא מצוי בכמויות מזעריות כחלק מהתרכובות האורגניות הנדיפות הנוצרות בצלייה או בשימור מזון וכן בעשן טבק ומריחואנה.
הפקה

הדרך הראשונה להפקת פירידין הייתה בידודו מזפת פחם. התהליך היה בזבזני שכן זפת פחם מכיל רק כ 0.1% פירידין. ודרש תהליך הפרדה רב שלבי. כיום רוב הפירידין מסונתז בתהליכים דוגמת סינתזת צ'יצ'יבאבין (Chichibabin synthesis) שהומצאה ב-1924 והיא מבוססת על דחיסה של אלדהידים, קטונים או תרכובות קרבוניל לא רוויות עם אמוניה או אמינים. פירידין לא מותמר מיוצר מפורמלדהיד ואצטאלדהיד.
תחילה מופק אקרולאין Acrolein - חומר שנוסחתו CH2=CH-COH מתגובת פרומלדהיד עם אצטאלדהיד והתוצר הזה מגיב שוב עם אצטאלדהיד ואמוניה לקבלת פירידין ומימן
תכונות > תכונות פיזיקליות

מקדם שבירה 1.5093 באורך גל 589nm ב־20°C
הוספת מים מורידה את טמפרטורת ההתכה מ-41.6°C- עד ל 65°C- ב-40% מים.
פירידין דיאמגנטי
אנטלפיית היצירה: 100.2 קילוג'אול למול בפאזה נוזלית ו 140.4 קילוג'אול למול בפאזה גזית.
צמיגות: 0.88mPa/s ב־25°C
אנטלפיית נידוף: 35.09kJ·mol−1 (בטמפרטורת הרתיחה בלחץ אטמוספירי)
אנטלפיית התכה: 8.28kJ·mol−1
ספקטרום בליעה: לפירידין בהקסאן 3 בליעות בתחום האולטרה סגול
| אורך גל (nm) | מקדם בליעה מולרי L·(mol·cm)−1ε | מעבר אלקטרוני |
| --- | --- | --- |
| 195 | 7500 | *π → π |

| 251 | 2000 | *π → π |
| 270 | 450 | *n → π |
ספקטרום ה־NMR של המימנים כולל 3 פסים ביחסי עצמה 2:2:1 בהתאם לעמדות השונות של המימנים ביחס לאטום החנקן. תמונה דומה גם ב־NMR של הפחמנים.
תכונות > תכונות כימיות

פירידין מסיס במים וכמעט בכל ממס אורגני
פירידין הוא בסיס חלש, הגבתו עם HCl יוצרת מלח הידרוכלורי גבישי הניתך ב-145-147°C.
רוב התכונות הכימיות דומות לאלו של התרכובות ההטרוציקליות האחרות.
בתגובות אורגניות פירידין מתנהג גם כאמין שלישוני ועובר פרוטונציה, אלקילציה וחמצון של אטום החנקן והן כתרכובת ארומטית העוברת התמרה נוקלאופילית
בשל האופי האלקטרושלילי של החנקן יש נטייה נמוכה יותר לתגובות התמרה אלקטרופילית בהשוואה לבנזן.
האופי הבסיסי של פירידין נובע מזוג האלקטרונים הלא קושר של אטום החנקן שאינו חלק מהמערכת הארומטית המצומדת
בתגובה עם חומצה הפירידין מתיינן ומתקבל קטיון פירידיניום (pyridinium) שהוא איזואלקטרוני לבנזן, אורכי הקשר וזוויות הקשרים בפירידין ובפירידיניום כמעט זהים.
פירידין הוא ליגנד חלש ויוצר קומפלקסים עם מתכות מעבר כדוגמת קומפלקסים 1:1 עם יונים דו ערכי של ניקל ונחושת
בטיחות

לפירידין נקודת הבזק (הטמפרטורה נמוכה ביותר בה הוא יכול להתנדף לקבלת תערובת דליקה עם אוויר) של 17°C ולכן הוא מוגדר "דליק מאוד". טמפרטורת ההצתה 550°C ותערובות באחוזי נפח של 1.7-10.6% פירידין באוויר נפיצות
פירידין מומס במים ורעיל לבעלי חיים וצמחים
הריכוז המרבי באוויר 5 מ"ג למ"ק אוויר
פירידין רעיל בבליעה, שאיפה או בספיגה דרך העור. סימני הרעלת פירידין כוללים:
סחררורת
כאב ראש
אובדן קואורדינציה
בחילה
ריור
הסימנים עשויים להחריף ולכלול כאבי בטן, קשיי נשימה ואובדן הכרה.
המנה הממיתה הנמוכה ביותר בבליעה באדם 500 מ"ג לק"ג
בריכוזים גבוהים יש לפירידין השפעה נרקוטית. LD50 בחולדות 891 מ"ג לק"ג.
פירידין חשוד כמסרטן אך אין עדויות מספקות לקרצינוגניות בבני אדם.
שלב 1 בסינתזת פירידין: תגובת פורמלדהיד ואצטאלדהיד להפקת אקרולאין
שלב 2: הפקת פירידין מאקרולאין
פונקציה קוונטית

פונקציה קוונטית הוא מעגל שערים קוונטיים אשר מממש חישוב של פונקציה כלשהי  \left.f(x):\{0,1\}^{n}\to \{0,1\}\right..
בניית מעגל הפיך מפונקציה כלשהי

נרצה כי המעגל קוונטי יוכל לחשב פונקציה כלשהי ללא הגבלה על תכונותיה, ובפרט פונקציה שאינה נדרשת להיות הפיכה או חד-חד ערכית.
מאידך, חוקי המכניקה הקוונטית, מאלצים כל מעגל חישוב קוונטי להיות הפיך. 
כדי להתגבר על אילוץ זה ועדיין לאפשר חישוב של כל פונקציה, המעגל מממש בפועל חישוב של פונקציה הפיכה, שנסמנה  F(x):\{0,1\}^{n+1}\to \{0,1\}^{n+1}  אשר בעזרתה ניתן לחשב את הפונקציה המקורית  \left.f(x)\right..
מעגל הפונקציה החדשה F מקבל, בנוסף ל-n הקיוביטים המייצגים את  \left.x\right., קיוביט נוסף אשר נקרא קיוביט המטרה (target). מוצא המעגל אינו משנה את n הקיוביטים אשר מייצגים את  \left.x\right. (כך מתקבלת ההפיכות), אך קיוביט המטרה משתנה לערך  f(x)\oplus b, כאשר b הוא הערך של קיוביט המטרה בכניסת המעגל. בפרט, אם קיוביט המטרה מאותחל לערך ההתחלתי  |0\rangle , במוצא המעגל יתקבל קיוביט במצב קוונטי  |f(x)\rangle .
בניסוח מתמטי,  |x\rangle |b\rangle {\stackrel {F}{\to }}|x\rangle |f(x)\oplus b\rangle  כאשר  |x\rangle  מצב קוונטי בבסיס החישוב של n קיוביטים, ו- |b\rangle  הוא מצב קוונטי של קיוביט בודד בבסיס החישוב.
בניית מעגל הפיך מפונקציה כלשהי > הרחבה למצב קוונטי כלשהו

לפי עיקרון הליניאריות, ניתן להרחיב את החישוב לכל מצב קוונטי  |x\rangle  על ידי פירוק המצב לסופרפוזיציה של מצבי בסיס החישוב, וביצוע החישוב על כל אחד מהם בנפרד.
נניח שבכניסת המעגל מאותחל האוגר למצב  |x\rangle =|+\rangle , כאשר קיוביט המטרה כבוי  b=0.
נפרק את אוגר הכניסה לסופרפוזיציה של אברי בסיס החישוב:  |x\rangle ={\frac {1}{\sqrt {2}}}\left(|0\rangle +|1\rangle \right)
נבצע את החישוב על כל חלק בנפרד:
|x\rangle |b\rangle ={\frac {1}{\sqrt {2}}}\left(|0\rangle +|1\rangle \right)|0\rangle ={\frac {1}{\sqrt {2}}}\left(|0\rangle |0\rangle +|1\rangle |0\rangle \right){\stackrel {F}{\to }}{\frac {1}{\sqrt {2}}}\left(|0\rangle |f(0)\rangle +|1\rangle |f(1)\rangle \right)
שימושים

בניית מעגל הפיך למימוש פונקציה שרירותית היא הבסיס לחישוב קוונטי, ונעשה בה שימושים רבים עבור אלגוריתמים המקבלים פונקציה בתור הקלט של האלגוריתם, כפי שמבוצע באלגוריתם דויטש-ג'וזה ואלגוריתם סימון. שימוש זה מקביל להפעלת אורקל בחישוב קלאסי.
מעגל קוונטי הפיך לחישוב הפונקציה הכללית  \left.f(x)\right.
פירי פירי

| פירי פירי |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: סולנאים
משפחה:: סולניים
סוג:: פלפלת
מין:: Capsicum frutescens
תת־מין:: פירי פירי (זן מתורבת)
שם מדעי
 Capsicum frutescens ‘Piri Piri’

פירי פירי (באנגלית: piri piri) הוא פלפל חריף מתורבת שמקורו בזן הבר Capsicum frutescens, השייך למשפחת פלפלי מלגואטה. הוא טופח במקור על ידי מגלי ארצות פורטוגליים בשטחי דרום אפריקה אשר נמצאו בשליטת פורטוגל , ולאחר מכן התפשט לאזורים פורטוגזיים אחרים.
אֶטִימוֹלוֹגִיָה

פיליפילי בסווהילית פירושו "פלפל". רומניזציות אחרות כוללות את השם פילי פילי (pili pili) ברפובליקה הדמוקרטית של קונגו, ופרי פרי (peri peri) במלאווי, שתיהן נגזרות מהגיות שונות של המילה בחלקים שונים של אפריקה דוברת הבנטו. האיות פרי פרי נפוץ אף הוא באנגלית בשל השימוש בו בדרום אפריקה, אולם בפורטוגל ובמדינות דוברות פורטוגזית כמו מוזמביק, שהיא ערש השימוש המודרני בפלפל, רווח האיות פירי-פירי.
המילון האנגלי של אוקספורד מגדיר את המונח "piri-piri" כמילה לועזית שמשמעותה "רוטב חריף מאוד עשוי מפלפלוני צ'ילי אדומים", ומייחס את מקורו למילה "פלפל" (ככל הנראה במובן הילידי-אפריקאי) בשפת הרונגה, השפה של דרום מוזמביק, שם פיתחו מגלי ארצות מפורטוגל את הזן המתורבת מפלפל מלגואטה.
מאפייני הצמח

צמחי הפירי פירי הם על פי רוב עבותים מאוד ומגיעים עד לגובה של 45–120 סנטימטרים (18–47 אינץ') עם עלים באורך 4–7 סנטימטרים (1.6–2.8 אינץ') ורוחב 1.3–1.5 סנטימטרים (0.51–0.59 אינץ'). הפירות הם בעלי מבנה מחודד עם קצה קהה, ואורכם 2–3 סנטימטרים (0.79–1.18 אינץ'). צבע התרמיל הבוסרי הוא ירוק; הצבע הבשל הוא אדום עז או סגול. הפלפל מכונה גם בשם צ'ילי-עין-הציפור, ומידת החריפות שלו יכולה להגיע עד לכדי 175,000 יחידות חום בסולם סקוביל.
טיפוח

כמו כל פלפלי הצ'ילי, גם הפירי-פירי הוא צאצא של צמחים שמקורם ביבשת אמריקה, אך הוא גדל כצמח בר באפריקה במשך מאות בשנים, וכיום הוא מתורבת ומעובד מסחרית בזמביה, אוגנדה, מלאווי, זימבבואה ורואנדה. הוא גדל בעיקר במלאווי, אתיופיה, זמביה, דרום אפריקה, גאנה, ניגריה, זימבבואה, מוזמביק ופורטוגל. הוא מעובד הן לעיבוד מזון מסחרי והן לשימוש בתעשיית התרופות. התירבות והגידול של הפירי-פירי הוא עתיר עבודה.
רוטב פירי-פירי

רוטב פירי-פירי הופק במקור על ידי ערבוב פלפל עם תבלינים שהפורטוגלים ייבאו מהטריטוריות שלהם באסיה ובהודו.
כפי הנראה הרוטב הופק לראשונה באחד האזורים באימפריה הפורטוגזית, אך אין מקורות מהימנים לגבי המיקום המדויק בו הוא פותח. הרוטב עשוי מפלפלי פירי-פירי, המשמשים כתיבול או כמשרה.
בנוסף לפופולריות הגדולה של הרוטב בפורטוגל ובאזור דרום אפריקה (אנגולה, נמיביה, מוזמביק ודרום אפריקה), הרוטב נפוץ מאד גם בבריטניה בשל הצלחתה של רשת המסעדות הדרום אפריקאית Nando's .
המתכונים משתנים מאזור לאזור, ולפעמים אף בתוך אותו אזור בהתאם לשימוש המיועד (למשל, בישול לעומת תיבול המנה בשולחן), אבל מרכיבי המפתח הם צ'ילי ושום, על בסיס של שמן או חומץ.
מרכיבים נפוצים נוספים הם מלח, אלכוהול (על פי רוב וויסקי), קליפת הדרים, בצל, פלפל, עלי דפנה, פפריקה, פלפל מתוק מזן פימיינטו, בזיליקום, אורגנו וטרגון.
הערות שוליים

↑  S.A, Priberam Informática. "Consulte o significado / definição de piripiri no Dicionário Priberam da Língua Portuguesa, o dicionário online de português contemporâneo". dicionario.priberam.org (בBrazilian Portuguese). נבדק ב-2020-12-10.
↑  "It turns out you were learning to love peri-peri long before we ever had Nando's". The Independent (באנגלית). 2017-07-18. ארכיון מ-25 במאי 2022. נבדק ב-2020-05-07. {{cite web}}:  (עזרה)
↑  "History of Piri Piri Chicken". Food Fun Travel Blog (באנגלית אמריקאית). 2020-01-13. נבדק ב-2020-05-07.
↑  "Peri-Peri | Definition of Peri-Peri by Lexico". Lexico Dictionaries | English (באנגלית). אורכב מ-המקור ב-25 בספטמבר 2019. נבדק ב-2019-09-25. {{cite web}}:  (עזרה)
↑  
Stevenson, Angus, ed. (2010). "piri-piri, noun". Oxford Dictionary of English. Oxford University Press.
↑  piripiri, Oxford English Dictionary
↑  "The Scoville scale". www.alimentarium.org (באנגלית). נבדק ב-2019-02-20.
1 2  "Pepper Profile: African Birdseye". Fiery Foods and Barbecue SuperSite. נבדק ב-27 בדצמבר 2011. {{cite web}}:  (עזרה)
↑  "Story | Nando's" (באנגלית אמריקאית). נבדק ב-2020-12-10.
↑  "Uncovering the origins of peri-peri sauce". Food (באנגלית). נבדק ב-2020-12-10.
↑  Rowley Leigh, "A Fiery Challenge for Delicate Palates", The Financial Times, London, 25 September 2004, p. 6.
↑  Raghavan, Susheela (2006-10-23). Handbook of Spices, Seasonings, and Flavorings. doi:10.1201/b13597. ISBN 9780429129513.
↑  "Molho de piripiri". Vaqueiro PT (בEuropean Portuguese). נבדק ב-2021-03-08.
↑  Bender, David A., ed. (2009). "piri-piri". A Dictionary of Food and Nutrition. Oxford University Press. doi:10.1093/acref/9780199234875.001.0001. ISBN 9780199234875. נבדק ב-24 בפברואר 2013. {{cite book}}:  (עזרה)
צ'ילי פירי פירי מיובש
רוטב פירי-פירי
פיץ' פרפקט

| --- | --- |

 בימוי:  ג'ייסון מור 
 הופק בידי:  אליזבת' בנקס, פול ברוקס, מקס הנדלמן 
 תסריט:  קיי קנון 
 עריכה:  ליסה זנו צ'ורגין 
 שחקנים ראשיים:  אנה קנדריק  בריטני סנואו  אנה קאמפ  סקיילר אסטין  רבל וילסון  אדם דווין  האנה מיי לי  אלכסיס נאפ  אסתר דין  בן פלאט
 מוזיקה:  כריסטוף בק 
 צילום:  ג'ולי מקט 
 מדינה:  ארצות הברית 
 חברת הפקה:  רלטיביטי מדיה, Gold Circle Films 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  20 בדצמבר 2012 
 משך הקרנה:  112 דק' 
 שפת הסרט:  אנגלית 
 סוגה:  קומדיה רומנטית, סרט נעורים, סרט מוזיקלי, סרט חבר'ה נשי, סרט להט"בי 
 תקציב:  17 מיליון דולר
 הכנסות:  115.4 מיליון דולר
 הכנסות באתר מוג'ו:   pitchperfect
 www.pitchperfectmovie.com
 דף הסרט ב־IMDb
 
פיץ' פרפקט (באנגלית: Pitch Perfect) הוא סרט קומדיה מוזיקלית בבימויו של ג'ייסון מור. הסרט עוקב אחר קבוצת אקפלת בנות באוניברסיטת ברדן. הסרט זכה להצלחה רבה ובעקבותיו יצאו שני סרטי המשך, פיץ' פרפקט 2 (2015) ופיץ' פרפקט 3 (2017).
תקציר העלילה

קבוצת אקפלה מאוניברסיטת ברדן שבלואיזיאנה בשם ה"ברדן בלאס" מבצעות קטע בתחרות עד שאחת מהן מקיאה על הקהל והן מושפלות בתחרות. בקה מתחילה את הלימודים באוניברסיטה ולא מרוצה מהעניין, לאחר שאביה מציב לה אולטימטום היא מצטרפת לקבוצת האקפלה של הבנות. לאחר שהיא מוצאת את מקומה בקבוצה, הברדן בלאס מתחרות בתחרות הארצית השנתית וזוכות בתחרות.
צוות השחקנים והדמויות

אנה קנדריק בתור בקה מיטשל- בחורה מבודדת וצינית ללא חברים, אשר מבלה את כל זמנה בלערוך מוזיקה, אביה לוחץ עליה להיכנס לחיי הקולג׳ וכתוצאה מכך ומדואט ספונטני שהיא וקלואי שרו, היא מצטרפת להקת "הבלות" ומשנה אותן לגמרי.
אנה קאמפ בתור אוברי פוזן- בחורה שתלטנית ולחוצה אשר מנהלת את להקת האקאפלה "הבלות" יחד עם החברה הטובה ביותר שלה, קלואי בשנתה האחרונה בקולג׳.
בריטני סנואו קלואי בייל- ג׳ינג׳ית נחמדה ומבעבעת אשר מרגיעה את אוברי כשהיא נלחצת או מתעצבנת יותר מהדרוש, ומשכנעת את בקה להצטרף ל"בלות". בסוף הסרט קלואי מתעמתת עם אוברי, על איך היא לא יכולה לשלוט בכל דבר.
רבל וילסון בתור "איימי השמנה"- חברה בלהקת ה"בלות", שלא לוקחת שום דבר ברצינות. מתחברת במהלך הסרט לבקה ולאוברי, מתאהבת בבאמפר.
האנה מיי לי בתור לילי אונהקורמרה- בחורה שקטה ומוזרה, כשהיא מדברת, אף אחת לא שומעת אותה, מה שוגרם לה להגיד דברים מאוד משונים.
אלכסיס נאפ בתור סטייסי קונראד- חברה בלהקת ה"בלות", אוברי קיבלה את סטייסי ללהקה בגלל גופה ולא בגגל קולה, סטייסי נוהגת להיות מאוד מינית לעיתים קרובות.
אסתר דין בתור סינתיה רוז אדמס- בחורה עם קול מרהיב אשר התקבלה ל"בלות", בתחילת הסרט אוברי ואיימי מתערבות אם סינתיה היא לסבית או לא אחרי שהן תפסו אותה בוהה בחזה של סטייסי.
סקיילר אסטין בתור ג'סי סוונסון- בחור שפוגש את בקה בעבודה בסטודיו, אוהב מוזיקה, וחבר בלהקת "הטראבלמייקרס", בסוף הסרט ג׳סי ובקה מתנשקים והופכים לזוג.
בן פלאט בתור בנג'י אפלבוים- מעריץ של מלחמת הכוכבים וקסמים, ניסה ללא הצלחה להתקבל ל"טראבלמייקרס" ובסוף הסרט החליף את הקפטן שלהם, באמפר אלן.
אדם דווין בתור במאפר אלן- יריבה של אוברי וקפטן להקת האקאפלה, "טראבלמייקרס", הוא מתייחס בזלזול לחברות הלהקה של ה"בלות", מה שגורם ליריבות בין שתי הלהקות, מתאהב באיימי השמנה.
הפקה

הסרט מבוסס על ספר בשם "Pitch Perfect: The Quest for Collegiate a Cappella Glory" מאת מיקי רפקין. רפקין הוא עורך במגזין GQ, כחלק מהתחקיר לכתיבת הספר הוא אסף מידע על קבוצות אקפלה במשך שנה. הסרט צולם באוניברסיטת לואיזיאנה שממקומת בבאטון רוז', לואיזיאנה.
פסקול

הפסקול הרשמי של הסרט נשא את השם "Pitch Perfect: The Quest for Collegiate a Cappella Glory" והוא יצא רשמית ב-25 בספטמבר 2012. שלושה שירים מהפסקול נכנסו למצעד 100 הגדולים של הבילבורד. הוא נכנס למצעדי המכירות של 2013 עם מכירות של למעלה מ-1.2 מיליון עותקים, נכון לאפריל 2015.
סרטי המשך

באפריל 2013 אושר רשמית כי יופק סרט המשך אשר יצא בשנת 2015. הסרט פיץ' פרפקט 2 יצא ב-15 במאי 2015 וזכה להצלחה בקופות.
ביוני 2015 החלו העבודות על הסרט השלישי. הסרט פיץ' פרפקט 3 יצא רשמית ב-22 בדצמבר 2017.
פונקציה קעורה

דוגמה לגרף של פונקציה קעורה: כל הקטעים המחברים בין שתי נקודות בגרף נמצאים מתחתיו.
במתמטיקה, פונקציה קעורה בקטע מסוים היא פונקציה אשר עבור כל שתי נקודות באותו הקטע, הישר המחבר בין שתי הנקודות נמצא מתחת לגרף הפונקציה.
אף על פי שעל פי ההגדרה הלשונית של המילים "קמור" ו"קעור", העקום המתקבל הוא קמור מלמעלה, בהגדרה המתמטית העקום נבחן מלמטה ולכן הוא מכונה פונקציה קעורה.
הגדרה

אם  \,f גזירה בקטע פתוח, אזי  \,f קעורה בו אם ורק אם הנגזרת  \,f' היא פונקציה מונוטונית יורדת.
אם הפונקציה גזירה פעמיים בקטע, ניתן לזהות קעירות באמצעות הנגזרת השנייה שלה: אם הנגזרת השנייה שלילית בכל הקטע, הפונקציה קעורה בו.
תנאי מספיק נוסף לקעירות פונקציה מבוטא בעזרת ההיפוגרף שלה: פונקציה היא קעורה אם ההיפוגרף שלה הוא קבוצה קמורה.
פונקציות ליניאריות

פונקציה ליניארית נחשבת קעורה וקמורה בעת ובעונה אחת, בגלל אי־השוויון החלש ( \leq  ו־ \geq ). פיתוח של הגדרת הקמירות או הקעירות, כאשר הפונקציה המדוברת היא ליניארית, מוביל לשוויון ממש בין שני האגפים.
ראו גם

פונקציה קמורה
פלורנס גיל

| --- | --- |

פלורנס גיל מתוך הסרט "הדרקון העקש"
 לידה:  27 ביולי 1877 לונדון, אנגליה, הממלכה המאוחדת
 פטירה:  19 בפברואר 1965 (בגיל 87) וודלנד הילס, קליפורניה, ארצות הברית
 מקום קבורה:  Chapel of the Pines Crematory 
 לאום:  בריטית
 תקופת הפעילות:  1931–1951 (כ־20 שנה)
 תחום יצירה:  שחקנית, מדבבת
 
פלורנס גיל (באנגלית: Florence Gill;‏ 27 ביולי 1877 – 19 בפברואר 1965) הייתה שחקנית ומדבבת בריטית.
בסרטי ההנפשה של וולט דיסני, גיל עשתה התמחות במשך 20 שנה בדיבוב תרנגולות, כולל קלרה קלאק, "התרנגולת הקטנה והחכמה" ועוד עופות שונים.
גיל הייתה חברה בקאסט של קומדיית המצבים "Uncle Walter's Doghouse" בתוכנית הרדיו של NBC. היא גם דיבבה את קלרה קלאק בתוכנית הרדיו "The Mickey Mouse Theatre of the Air" משנת 1938.
בנוסף לעבודתה בסרטי הנפשה, גיל הופיעה גם בסרטי לייב אקשן. בשנת 1935 היא ביצעה את חיקוי התרנגולת המוזיקלית שלה מול מיקרופון של רדיו בשתי סרטי קומדיה-מוזיקליים: "Every Night at Eight" ו-"Here Comes the Band".
גיל קבורה בבית הלוויות Chapel of the Pines Crematory שבלוס אנג'לס, קליפורניה.
פילמוגרפיה

| שנה | כותרת | תפקיד |
| --- | --- | --- |
| 1931 | ציפורי נוצה | תרנגולת |
| 1934 | שפנים קטנים ומצחיקים | תרנגולות |
| 1934 | ההתרמה לבית היתומים | קלרה קלאק |
| 1934 | התרנגולת הקטנה והחכמה | תרנגולת |
| 1935 | הליכת התרנגול | תרנגולת |
| 1935 | Every Night at Eight | הנרייטה |
| 1935 | Welcome Home | זמרת |
| 1935 | Here Comes the Band | אישה תרנגולת |
| 1935 | Way Down East | אישה במסיבה |
| 1936 | מיקי מאוס באופרה | קלרה קלאק |
| 1936 | אמא פלוטו | תרנגולת |
| 1937 | Larceny on the Air | רווקה זקנה |
| 1937 | Mountain Music | אישה |
| 1937 | Ever Since Eve | אנני - אשת הנקיון |
| 1937 | She Had to Eat | זמרת |
| 1937 | החובבנים של מיקי | קלרה קלאק |
| 1937 | Mr. Dodd Takes the Air | גברת קארי באוורס |
| 1938 | סימפוניה חקלאית | תרנגולות ותרנגול |
| 1938 | ציד השועל | קלרה קלאק |
| 1938 | Self Control | תרנגולים |
| 1941 | Golden Eggs | תרנגולות ותרנגול |
| 1941 | השנים הטובות | תרנגולים |
| 1941 | הדרקון העקש | עצמה/קלרה קלאק |
| 1942 | Call Out the Marines | אישה מבוגרת |
| 1942 | Obliging Young Lady | גברת הולירוד |
| 1942 | Eagle Squadron | קוקנית |
| 1942 | התחתנתי עם מכשפה | אישה משחקת שחמט |
| 1942 | מסיבת יום ההולדת של מיקי | קלרה קלאק |
| 1942 | שעת המוזיקה | קלרה קלאק |
| 1943 | צ'יקן ליטל | תרנגולת |
| 1944 | Contrary Condor | קונדורים |
| 1945 | זה בעיניים | תרנגולות |
| 1949 | The Greener Yard | תרנגולת |
| 1951 | Chicken in the Rough | תרנגולות ותרנגול |
הערות שוליים

↑  Smith, Dave (2012). Disney Trivia from the Vault: Secrets Revealed and Questions Answered: Secrets Revealed and Questions Answered (באנגלית). Disney Electronic Content. ISBN 978-1-4231-7857-6. נבדק ב-10 ביולי 2020. {{cite book}}:  (עזרה)
↑  Dunning, John (1998). On the Air: The Encyclopedia of Old-Time Radio (באנגלית). Oxford University Press, USA. p. 690. ISBN 978-0-19-507678-3. נבדק ב-10 ביולי 2020. {{cite book}}:  (עזרה)
| --- | --- |
בקרת זהויות :  NKC: xx0174535  VIAF: 305237759   WorldCat (עם VIAF): 305237759
פלורנס גודינאף

| --- | --- |
אין תמונה חופשית
 לידה:  6 באוגוסט 1886 אונסדייל, ארצות הברית 
 פטירה:  4 באפריל 1959 (בגיל 72) לייקלנד, ארצות הברית 
 ענף מדעי:  פסיכולוג 
 מקום לימודים:  אוניברסיטת סטנפורד (1924)  אוניברסיטת קולומביה 
 מוסדות:  אוניברסיטת מינסוטה 
 
פלורנס לורה גודינאף (באנגלית: Florence Laura Goodenough; ‏8 באוגוסט 1886 - 4 באפריל 1959) הייתה פסיכולוגית אמריקאית ופרופסור באוניברסיטת מינסוטה, הידועה בשל פיתוח "סולם מינסוטה לגיל הרך" ששימש ככלי להערכת אינטליגנציה בקרב ילדים בגיל הרך, ו"מבחן ציור איש של גודינאף" (כיום מבחן ציור איש), המשמש עד היום בגרסאות שונות כחלק ממבחן בית-עץ-אדם ככלי להערכה קלינית פסיכולוגית.